钦定古今图书集成/明伦汇编/氏族典/第448卷 > 《廖用贤尚友录》 > 沈诸梁
## 钦定古今图书集成/明伦汇编/氏族典/第448卷 > 《廖用贤尚友录》 > 沈诸梁

按《左传》哀公十六年，白公作乱，杀子西、子期于朝。叶
公在蔡，入及北门，或遇之，曰：“‘君胡不胄？国人望君如
望慈父母焉。盗贼之矢若伤君，是绝民望也，若之何
不胄’？乃胄而进。又遇一人曰：‘君胡胄？国人望君如望
岁焉。日月以几，若见君面，是得艾也。民知不死，其亦
夫有奋心，犹将旌君以徇于国，而又掩面以绝民望，
不亦甚乎’？”乃免胄而进。遇箴尹固，使攻白公，白公奔
山而缢。沈诸梁兼二事，国宁乃使宁为令尹，使宽为
司马，而老于叶。〈按诸梁叶县尹字子高沈尹戍子也〉